Jeg har brugt DSF en del gange efterhånden. Indtil for et år siden kun med succes. Seneste og sidste gang jeg bestilte, der oplevede jeg følgende:Bestilte 7 varer. Dagen efter bestillingen blev det samlede beløb trukket fra mit kort. Jeg tænkte, at så måtte varerne være afsendt. Et par dage efter fik jeg en mail om at 4 ud af 7 bestilte varer, var udsolgt. Efterfølgende modtog jeg kreditnota på de gældende varer. Der gik siden 1-2 dage før de ej udsolgte varer blev afsendt. Først og fremmest mener jeg ikke, at man som virksomhed kan trække beløbet for et køb, før købet er afsendt. Slet ikke når varerne så viser sig at være udsolgt. En bestilling endte ud med 5-6 mails og 5-6 dages ventetid for kun at få 3 ud af 7 ønskede varer. Skuffende, træls og unødvendigt. Forsøgte i dag at kigge på deres side igen og fandt en enkelt trøje på udsalg, som var interessant. Da jeg lagde den i kurven stod den til normalpris. Træls! Gider ikke kontakte en virksomhed online for at købe én trøje, så klarer jeg den i virkeligheden i stedet. Jeg kan på siden se, at de har fået ny ejer, at de praktisk talt ingen varer har længere, og ved sidste bestilling kom en del af kommunikationen fra hardcasa.dk, så mon ikke fokus ligger der i stedet for.En skam, da jeg ellers var glad for det begrænsede men meget skarpe udvalg, tidligere så gode service osv. Engang var de gode, rigtig gode, men nu er de i min verden en gammel afdanket cheerleader - en has been.